Jasminka Taso
Jasminka Taso (1959–1991), lingvist. Završila je studij srpskohrvatskog jezika i književnosti naroda i narodnosti Jugoslavije na Filozofskom fakultetu u Sarajevu. Na istom fakultetu odbranila je magistarski rad pod nazivom: Sufiksalna tvorba imenica ”stanja” i ”svojstva” u srpskohrvatskom jeziku (1990). Izabrana je u zvanje asistenta pripravnika za savremeni srpskohrvatski jezik 1985 na Odsjek za južnoslavenske jezike Filozofskog fakulteta u Sarajevu. Godine 1991 otišla je na Univerzitet u Nju Delhiju, u Indiji, gdje je radila kao lektor za srpskohrvatski jezik. Poslije tri mjeseca rada, iznenadno je preminula (Nju Delhi).